गुलेरिया ने मोर्चा अध्यक्षों संयोजकों की लगाई क्लास
बद्दी | भारतीयजनता पार्टी दून मंडल की बैठक की आज पार्टी कार्यालय बद्दी में आयोजित की गई। जिसकी अध्यक्षता मंडल भाजपा के अध्यक्ष बलवीर ठाकुर ने की। बैठक में शिमला संसदीय सीट से भाजपा संगठन मंत्री पुरुषोत्तम गुलेरिया विशेष रूप से उपस्थित हुए। गुलेरिया ने बैठक में मंडल के मोर्चों के अध्यक्ष प्रकोष्ठों के संयोजकों की क्लास ली तथा उन्हें आगामी रणनीति से अवगत करवाया। गुलेरिया ने कार्यकर्ताओं को अपने संबोधन में कहा कि प्रदेश में माहौल भाजपा के पक्ष में है और कार्यकर्ता इस माहौल को भुनाने के लिए वर्तमान सरकार की नाकामियों को जनता तक पहुंचाएंगे तथा केंद्र सरकार की योजनाओं को जन-जन तक पहुंचाएं। गुलेरिया ने वीरभद्र सरकार पर आरोप लगाते हुए कहा कि मुख्यमंत्री वीरभद्र सिंह केंद्रीय योजनाओं को प्रदेश में लागू नहीं कर रहे हैं जिससे लोगों को मिलने लाभ से वंचित होना पड़ रहा है। बैठक में पुरुषोत्तम गुलेरिया, पूर्व विधायक विनोद चंदेल, डॉ. श्रीकांत, हंसराज चंदेल, मंडलाध्यक्ष बलवीर सिंह ठाकुर, जिला सचिव बलविंद्र ठाकुर मौजूद रहे।
hin_Deva hin_Deva